Gavaudan

GavaudanALIBÈRT Loís, 1935, Gramatica occitana (reedicion de 1976, Montpelhièr: Centre d'Estudis Occitans), p. 449 e passim. o Gevaudan (en occitan ancian: Gavaldan o JavaldanPhilippe OLIVIER, 2009, Dictionnaire d'ancien occitan auvergnat, Mauriacois et Sanflorain (1340-1540), Tübingen: Max Niemeyer Verlag, p. 302b e passim) es un país occitan situat dins lo Massís Central. Lo departament de Losera li correspond gaireben mas i cal tirar l'ancian canton de Maruèis e i ajustar lo de Saug en Naut Léger e qualques comunas d'Ardecha. Son nom li ven de la tribu celtica dels gabals. Lo gentilici es gavaudanés -esa o gevaudanés -esa.

 Istòria 
Gavaudan e Losera an de termièras particularament establas dins l'istòria: lo territòri dels Gabals devenguèt la ciutat romana del meteis nom que devenguèt l'avescat de Mende e a la Revolucion Francesa lo departament de Losera.

 Geografia 
S'unitat i a dins las termièras istoricas, lo país es particularament variat e compartimentat. Destriem las regions seguentas:

Aubrac
Marjarida

Aquelas doas regions forman lo Naut Gavaudan tanben nomenat "Montanha".

Los causses: lo Causse Mejan e lo Causse de Sauvatèrra
Las Cevenas

Aquelas tres regions forman lo Bas Gavaudan (mai se lo mot es plan pauc emplegat e l'identitat gavaldanesa pus fosca)

Entre aquelas regions se tròban
Lo Mont Losera e la montanha del Golet
La Val d'Òlt ont se tròba la capitala Mende

Caduna d'aquelas regions es plan tipada e las lors termièras "culturalas" o "geograficas" correspondon pas a las termièras istoricas de Gavaudan. Aital Aubrac es a l'encòp en Gavaudan, Roergue e Auvèrnha, las Cevenas en Gavaudan, Vivarés e Cevenas Gardesas.

 Nòtas 

 Referéncias 


Lengadòc
Categoria:Losera e Gavaudan